Държавен вестник, бр. 23, 2018 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  23
разстройство имат траен и продължителен характер. Изискват се характеристика от училище или от месторабота, здравно-
производствена характеристика, сведение от близък, епикриза от специализирано лечебно заведение за болнична помощ 
или диспансер. При необходимост се извършва и психологично изследване.
При недостатъчно обективизиране на състоянието лицата по всички графи подлежат на психологично изследване в ЦВМК 
съгласно „Методиката за клинично психологично изследване за нуждите на психиатричния преглед и авиопсихологично 
изследване за определяне на психологичната годност за летателна длъжност“ (Приложение № 14).
При необходимост, случаите се уточняват клинично в специализирано лечебно заведение на МО.
При трайно изразени аномалии в емоционално-волевата сфера, поведението и социалната вградимост, неподлежащи на 
корекция от педагогически, социални и лечебни интервенции, решенията се вземат по буква „а“ от рубриката. 
По буква „б“, при леки форми с добра социална вградимост по графи 3 и 4, решението се взема по чл. 7.
За обективизиране на сексуалните отклонения и разстройства се изисква подробно събрана и целенасочена анамнеза, 
педагогическа характеристика, характеристика от местоработата, сведения от МВР, информация от близки и от сексуалния 
партньор, свидетелство за членуване в специализирани клубове и дружества.
При обективизиране на състоянието да се използват и специализирани психологични тестове и скали (Кинси, Сцонди), 
съгласно  (Приложение № 14).
Решенията по всички графи са: негодни.
Умствена изостаналост (F70 – F79)
Тук се включват група патологични състояния с различна етиология и патогенеза, при които преобладава интелектуално-
мнестичната слабост. Тези състояния са най-често вродени или придобити в ранното детство.
Оценката на интелектуалното развитие следва да се опира на всяка достъпна информация, т.е. едновременно на клиничната 
симптоматика и психометричните данни (педагогическа характеристика, характеристики от кметството, епикризи от 
психоневрологичните диспансери и психологично изследване съгласно (Приложение № 14).
Интелектуалните коефиценти (ИК) са основани на тестове със средно ниво, равно на 100, и стандартно отклонение, равно 
на 15, както е по скалите на Векслер и Рейвън. Те следва да се използват като общ ориентир и много предпазливо.
F70 Лека умствена изостаналост – ИК (50-69).
Тук се класират лица, при които развитието на втората сигнална система позволява обхващане на непосредствения 
социален опит, придобиване на конкретни познания, но без постигане на логични понятия и абстракции. Те могат добре да 
се трудят под чуждо ръководство, а понякога и самостоятелно, но не могат сами да стигнат до обобщаващи логични изводи 
и предвиждания. С усилия завършват първоначално образование, често повтаряйки класовете. Значително е намалена 
самооценката, с подчертана себеотносност и егоизъм. Решенията по всички графи са: негодни.
F71 Умерена умствена изостаналост – ИК (35-49); F72 Тежка умствена изостаналост – ИК (20-34); F73 Дълбока умствена 
изостаналост – ИК под 20. 
Тук се включват лица с изразен интелектуален дефицит, вариращ от имбецилност, при която има частична социална 
вградимост и усвояване на елементарни трудови и хигиенно-битови навици, до тежка умствена изостаналост и идиотия, 
при които е напълно невъзможна социалната вградимост, липсва говорът и е налице пълна дезинтеграция на психичните 
функции. 
Решенията по всички графи са: негодни.
Разстройства на психологичното развитие (F80 – F89)
Разстройствата, включени в раздел F80-89, имат следните общи прояви: (1) начало неизменно в ранна детска възраст; (2) 
нарушение или закъснение в развитието на функциите, които са тясно свързани с биологичното узряване на централната 
нервна система; (3) устойчиво протичане за разлика от ремисиите и рецидивите, характерни за много от психичните 
разстройства.
Включва: разстройство в развитието на артикулацията, дислалия, дисфазия или афазия, вродена липса на слухово 
възприятие, дислексия на развитието; обучително затруднение, диспраксия на развитието; аутизъм на ранно детската 
възраст (синдром на Kanner), дезинтегративна психоза (синдром на Heller), шизоидно разстройство в детството.
Решенията по всички графи са: негодни. 
Поведенчески и емоционални разстройства с начало типично за детството и юношеството (F90-F98)
Група разстройства, които се характеризират със: (1) ранно начало; (2) съчетание от хиперактивно зле модулирано 
поведение с подчертано невнимаване и липса на устойчиво участие при изпълнение на задачи; (3) генерализиране на тези 
поведенчески характеристики в различни ситуации и във времето.
Включва: синдром на хиперактивност, несоциализирано агресивно разстройство; групова делинквентност; свръхтревожно 
разстройство; селективен мутизъм, анестезна психопатия,  неорганична енуреза, неорганична енкопреза, заекване. 
F98.0	
Неорганична енуреза
За военномедицинската експертиза е необходимо представяне на медицинска документация за провеждано наблюдение и 
лечение – личен амбулаторен картон с отразени енуретични епизоди, амбулаторен лист (талон) от личния лекар, епикризи 
за провеждано клинично лечение, консулт с уролог за (отхвърляне на органичната генеза на заболяването) и други. При 
доказана диагноза, по всички графи са негодни. 
След навършване на 24-годишна възраст да се има предвид, че изпусканията може да са проява на друго заболяване. 
F98.1	
Неорганична енкопреза. 
Доказва се в клинични условия.
Решенията са дадени в табличната част.
F98.5	
Заекване (логоневроза)
По рубрика F98.5, буква „б“ за графи 3 и 4 се провежда  стационарно или амбулаторно лечение в специализирано лечебно 
заведение и при данни за повлияване от провежданото лечение, за тези графи решението се взема по чл. 7. По буква „б“, 
за графи 3 и 4, експертното решение е годен за военна служба със следните ограничения: да се освободи за постоянно от 
дейности, свързани с представителни и командни функции, обучение, боравене със средства за комуникация и охранителна 
дейност, изискващи незабавна, продължителна или интензивна речева експресия. Ограниченията следва да включат и 
други дейности, отразени в ЗПХ, ако те са свързани със затруднения в речта. Останалите решения по тази рубрика са 
дадени в табличната част.